Kütuse veol peavad kütusega kaasnema aktsiisikauba saatelehed, seda nii kütuste lähetamisel Eesti aktsiisilaost kui ka kütuste veol EL-i liikmesriikide vahel (kasutatakse erinevaid saatelehtede vorme). Kütustele impordi või ekspordi tolliprotseduuri rakendamisel ei ole üldjuhul vajalik lisaks tollideklaratsioonile ka aktsiisikauba saatelehtede vormistamine (kehtivad üksikud erandid). Tarbimisse lubatud kütuste teisest EL-i liikmesriigist vastu võtmiseks või sinna lähetamiseks on lisaks saatelehtede koostamisele vajalik ka aktsiisikeskuse eelnev informeerimine.